La regidoria de Joventut i Infància impulsa el projecte de voluntariat juvenil Volser
12 de novembre 2019

![](/media/jplnunn4/78c_redes-volser.jpg)  
  

La regidoria de Joventut i Infància de l'Ajuntament de Sagunt ha impulsat el projecte de voluntariat juvenil Volser. Este projecte va destinat a jóvens de 16 a 24 anys que tindran l'oportunitat de participar i col·laborar amb les diverses associacions del municipi ajudant en els seus projectes.

  

El projecte té una duració de 6 mesos, de gener a juny i el contingut consistix en una formació bàsica inicial en el context de la llei de voluntariat, de servicis voluntaris, drets i deures, etc. A continuació, s'oferirà una formació específica enfocada al període de voluntariat posterior, que es durà a terme en alguna de les associacions col·laboradores, com AVOCAM, AFACAM, DISCAMP, Acció Ecologista-Agró, Morvedre Acull, Dons de Baladre i MOUV18 Barreres Invisibles.

  

El termini d'inscripcions està obert, són gratuïtes i es poden realitzar fins al 23 de desembre, a través de la Seu Electrònica de l'ajuntament o concertant una cita en el SAIC ([https://sede.sagunto.es/es-es/Paginas/Sede-Electronica.aspx](https://sede.sagunto.es/es-es/Paginas/Sede-Electronica.aspx)). Per a més informació, telefoneu al Casal Jove al 96 268 34 39 o entreu en [www.saguntjove.es​](https://www.saguntjove.es/) 

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-i-infancia-impulsa-el-projecte-de-voluntariat-juvenil-volser/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-i-infancia-impulsa-el-projecte-de-voluntariat-juvenil-volser/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-i-infancia-impulsa-el-projecte-de-voluntariat-juvenil-volser/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-i-infancia-impulsa-el-projecte-de-voluntariat-juvenil-volser/)